Elokuvat

=Suomalaisen elokuvan historia =

Vuonna 1896 filmauksen ollessa vielä uusinta teknologiaa Lumièren veljekset kiertelivät maailmalla esittämässä tekemiiän lyhytelokuvia. 28.6.1896 veljekset pitivät Helsingissä Suomen ensimmäisen elokuvanäytöksen. Suomalaiset innostuivat elokuvista heti ja vuosisadan loppuun mennessä elokuvia esitettiin jo ympäri Suomea. Presidentti Ståhlbergin serkku Karl Emil Ståhlberg perusti vuonna 1904 Helsinkiin Maailman Ympäri -elokuvateatterin, joka oli ensimmäinen Suomessa.

Ensimmäiset suomalaiset elokuvat olivat lyhyitä dokumentteja, mutta 1907 ilmestyi ensimmäinen kotimainen näytelmäelokuva //Salaviinanpolttajat//. Vuosisadan alussa elokuvateollisuus oli varsin suppeaa ja haparoivaa, ja kotimaisia elokuvia tehtiin vain muutama. Varsinainen elokuvateollisuus alkoi vasta 1919 Erkki Karun perustaessa filmikuvaamo Suomi-Filmin. Karun riitaannuttua yhtiön kanssa hän perusti Suomen Filmiteollisuus Oy:n, jonka tunnetuin elokuva on //Tuntematon sotilas// (1955).

1920-luvulla tehtiin muutama kotimainen elokuva, kuten //Nummisuutarit// (1923) ja //Meidän poikamme// (1929), mutta todellinen suomalaisen elokuvateollisuuden kulta-aika alkoi vasta 30-luvun puolivälissä. Tällöin esiin nousi kuuluisia näyttelijöitä, kuten Tauno Palo ja Ansa Ikonen, jotka säilyttivät suosionsa aina 50-luvulle asti.

Toinen maailmansota vuosina 1939-1944 pysäytti suomalaisen elokuvateollisuuden kehityksen ja sotavuosina ilmestyikin vain yksi suomalainen elokuva //Kulkurin Valssi// (1941). Ennen sotaa ilmestyneet //Jääkärin morsian// (1938), //Helmikuun manifesti// (1939), //Aktivistit// (1939) ja //Isoviha// (1939) laitettiin sodan jälkeen esittämiskieltoon, sillä Neuvostoliitto arveli elokuvien olevan poliittisesti vihamielisiä Neuvostoliittoa ja venäläisiä kohtaan.

Sodan jälkeen elokuvien suosio laski television yleistyessä ja komediat ja romanttiset elokuvat vaihtuivat vakaviin ongelmaelokuviin. 40-luvun loppupuolella jopa 30% elokuvista oli ongelmaelokuvia, joiden suosituimmat aiheet olivat rikokset, alkoholismi, avioerot, itsemurhat, mielenterveysongelmat, vapaat seksisuhteet, sukupuolitaudit, lapsettomuus ja fyysiset ja psyykkiset ongelmat. Vuonna 1944 Filmiaura Ry perusti suomalaisen elokuva-alan palkinnon: Jussin. Jussi-patsaita jaetaan vuosittan parhaille elokuvien tekijöille 14:ssa kategoriassa.

[|Jussit jaettiin viidettä kertaa (1948)]

1950-luvulla komediat alkoivat taas yleistyä ja mm. //Pekka ja Pätkä// -elokuvat saivat suurta suosiota. 1955 ilmestyi Väinö Linnan romaaniin perustuva //Tuntematon sotilas//, joka on katsotuin kotimainen elokuva koko Suomen elokuvahistoriassa.

1960-luvulla suomalainen elokuvateollisuus heikkeni huomattavasti, kun Suomen Filmiteollisuus Oy meni konkurssiin ja Suomi-Filmi ja Fennada-Filmi supistivat tuotantoaan huomattavasti. Kotimaiset elokuvat alkoivat taas uudelleen kiinnostaa vasta 1980 luvulla veteraaniohjaajien tehdessä viimeisiä elokuviaan ja uusien ohjaajien tehdessä tuloaan.

Vuonna 1986 tehtiin jopa 29 kotimaista elokuvaa vuodessa, joka on lähes yhtä paljon, kun huippuvuotena 1955. Ahkerimmin elokuvia tekivät Kaurismäen veljekset, mutta 1990-luvulla Markku Pölönen nousi merkittävimmäksi ohjaajaksi elokuvien: //Onnen maa// (1993), //Kivenpyörittäjän kylä// (1995) ja //Kuningasjätkä// (1998) myötä.

2000-luvulla alettiin taas korostaa suomalaisuutta ja vanhoja identiteettejä ja elokuvissa käytettiin vanhoja tuttuja aiheita, kuten sotaa ja kansallisia suurmiehiä. Suomalaisille puhuttelevia teemoja on etsitty myös nykyajan nuorten aikuisten maailmasta ja suomalaisen yhteiskunnan ongelmista. //Levottomat// (2000), //Nousukausi// (2003) ja //Tyttö sinä olet tähti// (2005) ovat hyviä esimerkkejä uudesta suuntauksesta.

Lähteet www.wikipedia.fi www.elokuvaopas.fi www.yle.fi/elavaarkisto